ACTA ET GESTA IN SENATU 



ACADEMIAE RHENO-TRAJECTINAE 

 A DIE 26 M. MAETH MDCCCXXXXIX AD DIEM 26 M. MAETII MDCCCL. 



MDCCCXXXXIX. 



Die 24 Maji. Convenit Senatus , diem academiae natalem celebraturus , quod 

 officium ob Regis Augustissimi GUILIELMI II obitum fuerat dilatum. 

 Itaque in cathedram deductus est anni superioris Rector Magnificus 

 P. J. I. DE FREMERY, Vir Clarissimus, qui orationem habuit de 

 Jano Kopsio ejusque erga patriam mentis, qua habita praecipua 

 Academiae fata memoravit. 



Die 21 Junii. In Senatus conventu Doctor Theologiae creatur honoris causa 

 Vir erudit. DIDERICUS HARTING , in Teleobaptistarum coetu Enchusano 

 verbi divini Minister, promotionis formulam recitante Cl. ROYAARDS. 



Die 12 Octobris. Rector cum Senatu communicat duas epistolas a Cura- 

 torum collegio datas, quarum alteri junctum est apographum 

 decreti Regii , quo Vir Doctissimus L. C. VAN GOUDOEVER Medicinae 

 Professor extraordinarius creatur; alteru nunciatum est, ab eodem 

 Viro Clarissimo jusjurandum solenne jam datum esse. Novum 

 Collegam in Senatum modo receptum nomine collegarum salutat 

 Vir Clar. R.OYAARDS, Rector Magnificus. 



Die 3 Decembris. Vir Clarissimus L. C. VAN GOUDOEVER , Facultati me- 

 dicae nuper adscriptus, jam antea praestito solenni jurejurando, 

 Professoris extraordinarii munus publice auspicatur habenda oratione 

 de chirurgicae et obstetriciae disdplinae in Academia Rheno-I'rajectina 

 adminiculis , eorumque amplificatione optabili. 



MDCCCL. 



Die 26 Martii. Comitante Senatu, in cathedram deductus est Vir Claris- 

 simus J. H. ROYAARDS, qui orationem habuit de commutationis , 

 quam subiit theologia in Nederlandia saeculo hoc undevicesimo , via 

 ac ratione, et magistratu deposito in proximum annum Rectorem 

 Magnificum renuntiavit Virum Cl. EARTH. JAC. LINTELO DE GEER. 



